Α4-0235/96

Ψήφισμα σχετικά με την ανακοίνωση της Επιτροπής με θέμα τον εφοδιασμό της Ευρωπαϊκής Κοινότητας με φυσικό αέριο και τις προοπτικές (COM(95)0478-C4- 0487/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0478 - C4-0487/95),

- έχοντας υπόψη το ψήφισμα που ενέκρινε στις 11 Ιουλίου 1990 σχετικά με την πρόταση της Επιτροπής (COM(89)0334)) με θέμα τη διαμετακόμιση φυσικού αερίου μέσω των μεγάλων δικτύων ((ΕΕ C 231 της 17.09.1990, σελ. 77)),

- έχοντας υπόψη το ψήφισμα που ενέκρινε στις 24 Ιανουαρίου 1991, σχετικά με την πρόταση της Επιτροπής για οδηγία του Συμβουλίου περί κατάργησης της οδηγίας 75/404/EΟΚ περί περιορισμού της χρήσης φυσικού αερίου στους σταθμούς παραγωγής ενέργειας ((ΕΕ C 48 της 25.02.1991, σελ. 163.)),

- έχοντας υπόψη το ψήφισμά του, της 13ης Ιουνίου 1991, σχετικά με την ενέργεια και το περιβάλλον ((ΕΕ C 183 της 15.7.1991, σελ. 303)),

- έχοντας υπόψη το ψήφισμά του, της 12ης Μαρτίου 1992, σχετικά με την κοινή ενεργειακή πολιτική ((ΕΕ C 94 της 13.04.1992, σελ. 279)),

- έχοντας υπόψη τη γνωμοδότηση τους της 17ης Νοεμβρίου 1993 που αφορά την πρόταση της Επιτροπής για οδηγία (ΕΕ) του Κοινοβουλίου και του Συμβουλίου σχετικά με κοινούς κανόνες για την εσωτερική αγορά στον τομέα της ηλεκτρικής ενέργειας ((ΕΕ C 329 της 6.12.1993, σελ. 150)),

- έχοντας υπόψη το ψήφισμά του, της 21ης Απριλίου 1994, σχετικά με τη συμφωνία για τον Ευρωπαϊκό Ενεργειακό Χάρτη και τα ειδικά πρωτόκολλα ((ΕΕ C 128 της 9.5.1994, σελ. 378)),

- έχοντας υπόψη τα ψηφίσματα που ενέκρινε στις 14 Μαρτίου 1995, σχετικά με τα διευρωπαϊκά δίκτυα ενέργειας ((ΕΕ C 151 της 19.6.1995, σελ. 228)) ((ΕΕ C 151 της 19.6.1995, σελ. 232.)),

- έχοντας υπόψη το ψήφισμά του, της 10ης Οκτωβρίου 1995, σχετικά με την Πράσινη Βίβλο «για μια ενεργειακή πολιτική της Ευρωπαϊκής Ένωσης» ((ΕΕ C 287 της 30.10.1995, σελ. 34)),

- έχοντας υπόψη το σχέδιο γνωμοδότησης του τομέα ενέργειας, πυρηνικών ζητημάτων και έρευνας της OKE σχετικά με την ανακοίνωση «ο εφοδιασμός της Eυρωπαϊκής Κοινότητας με φυσικό αέριο και οι προοπτικές» COM(95)0478),

- έχοντας υπόψη τα συμπεράσματα που διετύπωσε το Συμβούλιο Ενεργείας στις 7 Μαΐου 1996,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Μεταφορών και Τουρισμού (A4- 0235/96),

A. λαμβάνοντας υπόψη ότι το μερίδιο του φυσικού αερίου στην πρωτογενή ενεργειακή κατανάλωση της ΕΕ έχει αυξηθεί από 15% το 1980 σε 19,3% το 1994 και αναμένεται να φθάσει το 25% κατά το 2010,

B. λαμβάνοντας υπόψη ότι σημαντικό ποσοστό της αύξησης αυτής αφορά τον τομέα παραγωγής ενέργειας, ύστερα από την κατάργηση, το 1991, της κοινοτικής οδηγίας που απαγόρευε την χρήση φυσικού αερίου για παραγωγή ενέργειας,

Γ. λαμβάνοντας υπόψη ότι το 1994, η ΕΕ εξαρτάται από τις εισαγωγές από τρίτες χώρες κατά ποσοστό 38% για το 1994, το οποίο προβλέπεται να αυξηθεί σε 60% κατά το 2010 και ότι τρεις χώρες, η Ρωσία, η Νορβηγία και η Αλγερία, αποτελούν την πηγή σχεδόν όλων των εισαγωγών στην ΕΕ,

Δ. λαμβάνοντας υπόψη ότι η ΕΕ αντιπροσώπευε μερίδιο 46% του συνολικού εμπορίου φυσικού κατά το 1994 και, κατά συνέπεια, αποτελεί πολύ σημαντικό πελάτη στις παγκόσμιες αγορές,

Ε. λαμβάνοντας υπόψη ότι ο Διεθνής Οργανισμός Ενέργειας (ΙΕΑ) έχει συμπεράνει ότι το επίπεδο εισαγωγών δεν πρέπει από μόνο του να θεωρείται αυτό καθεαυτό ως πρόβλημα ασφαλείας, δεδομένου ότι αποτελεί περισσότερο ζήτημα δομών της αγοράς εντός της οποίας λαμβάνουν χώρα οι εν λόγω εισαγωγές[semigr ]

ΣΤ. λαμβάνοντας υπόψη ότι το 54% του φυσικού αερίου που καταναλώθηκε μέσα στην Ευρωπαϊκή Ένωση κατά το 1994 διήλθε τουλάχιστον από μία εσωτερική μεθόριο μέχρι να φθάσει στον τόπο κατανάλωσής του και ότι κατά συνέπεια υφίσταται ήδη, για την αγορά φυσικού αερίου, ένα σημαντικό διευρωπαϊκό δίκτυο σε λειτουργία,

Ζ. λαμβάνοντας υπόψη ότι, ωστόσο, ορισμένα τμήματα της ΕΕ εξακολουθούν να εξαρτώνται από έναν μόνον προμηθευτή, καθώς και ότι είναι απομονωμένα όσον αφορά το δίκτυο εφοδιασμού και φυσικού αερίου, πράγμα που περιορίζει τις δυνατότητες πρόσβασης νέων περιοχών στο φυσικό αέριο καθώς και ανάληψης ενεργειών με στόχο μια ανοιχτή αγορά,

Η. εκτιμώντας ότι η χρήση φυσικού αερίου παρουσιάζει σημαντικά περιβαλλοντικά πλεονεκτήματα, ως μέσου για τη μεταφορά της ενέργειας αυτής καθ' εαυτής, στον τομέα παραγωγής ενέργειας γενικότερα και της συνδυασμένης παραγωγής ειδικότερα, σε σχέση με άλλα ορυκτά καύσιμα, και στον τομέα μεταφορών υποκαθιστώντας τις παραδοσιακές βενζίνες και πετρέλαια, αλλά υπενθυμίζοντας ότι το φυσικό αέριο δεν είναι ούτε ανανεώσιμο, ούτε ανεξάντλητο,

Θ. λαμβάνοντας υπόψη ότι με ένα μόνο τμήμα ενός δικτύου φυσικού αερίου είναι δυνατόν να μεταφερθούν έως και 10.000 MW πρωτογενούς ενέργειας μέχρι το σημείο ζήτησης και κατανάλωσης, με μεγάλη ενεργειακή και οικονομική αποδοτικότητα, χωρίς τη δημιουργία επιφανειακών εμποδίων, θορύβων ή ηλεκτρομαγνητικών πεδίων, ενώ το μόνο που απαιτείται για τους αγωγούς του είναι μία ασήμαντου εύρους -και κατά τα λοιπά καλλιεργήσιμη- λωρίδα γης,

Ι. λαμβάνοντας υπόψη ότι τα περιβαλλοντικά πλεονεκτήματα του φυσικού αερίου, στα οποία περιλαμβάνεται η συγκριτικά περιορισμένη έκλυση CO2, SO2, NOx, καθώς και η ασήμαντη παραγωγή σωματιδίων, σκόνης και καταλοίπων, επιτρέπουν τη χρήση φυσικού αερίου σε όλες τις βασικές εφαρμογές του στο εσωτερικό ή πολύ κοντά σε κατοικημένες και βιομηχανικές ζώνες, ευνοώντας έτσι την αποκεντρωμένη παραγωγή ηλεκτρικής ενέργειας και θερμότητας και την ανάπτυξη της συνδυασμένης παραγωγής,

ΙΑ. λαμβάνοντας υπόψη ότι η κατάσταση που επικρατεί στα επιμέρους κράτη μέλη, σχετικά με τον εφοδιασμό σε φυσικό αέριο, παρουσιάζει αισθητές διαφορές όσον αφορά το μερίδιο στην πρωτογενή κατανάλωση ενέργειας, τα επίπεδα αυτάρκειας στην παραγωγή και την εξάρτηση από εισαγωγές,

ΙΒ. εκτιμώντας ότι το φυσικό αέριο αποτελεί αναπόσπαστο μέρος ενός ισορροπημένου ενεργειακού εφοδιασμού στην Ευρώπη και ότι η ενέργεια είναι απαραίτητη για την οικονομική ανάπτυξη και την ευημερία,

ΙΓ. λαμβάνοντας υπόψη ότι το κόστος του φυσικού αερίου αυξάνει αναλογικά με την απόσταση που πρέπει να διανυθεί είτε μέσω αγωγού είτε με δεξαμενόπλοια μεταφοράς υγροποιημένου φυσικού αερίου (LNG) και ότι η Ευρωπαϊκή Ένωση βρίσκεται σε οικονομικά συμφέρουσες αποστάσεις μεταφοράς από το 80% των γνωστών αποθεμάτων φυσικού αερίου,

ΙΔ. λαμβάνοντας υπόψη ότι η βιομηχανία φυσικού αερίου της Ευρωπαϊκής Ένωσης προγραμματίζει να επεκτείνει την υπόγεια αποθηκευτική δυναμικότητά της τουλάχιστον κατά 75% μέσα στα επόμενα 20 χρόνια, ως μέτρο διασφάλισης εναντίον ενδεχομένων διακοπών του εφοδιασμού,

ΙΕ. λαμβάνοντας υπόψη ότι τόσο στην περίπτωση μονοπωλίων ενός μόνου προμηθευτού όσο και στην περίπτωση των ελευθερωμένων αγορών, απαιτούνται ανεξάρτητες ρυθμιστικές αρχές για την εποπτεία των μηχανισμών της αγοράς, την επιβολή των κανόνων του ανταγωνισμού και την εξισορρόπηση των συμφερόντων των πελατών, διαχειριστών και ιδιοκτητών των εγκαταστάσεων φυσικού αερίου, αλλά οι ρυθμιστικές αρχές δεν μπορούν να παράσχουν εγγυήσεις για την ασφάλεια του εφοδιασμού,

ΙΣΤ. λαμβάνοντας υπόψη ότι η ελευθέρωση της βιομηχανίας φυσικού αερίου στο Ηνωμένο Βασίλειο έχει προκαλέσει τη μείωση δραστηριοτήτων έρευνας και ανάπτυξης,

ΙΖ. λαμβάνοντας υπόψη ότι σύμφωνα με τις παρούσες εκτιμήσεις ο λόγος των αποθεμάτων προς την τρέχουσα κατανάλωση ανέρχεται σε 70 έτη προσφοράς και ότι η πεποίθηση της βιομηχανίας είναι ότι ο λόγος αυτός θα διατηρηθεί και για τα επόμενα χρόνια με τη βοήθεια της ανακάλυψης κοιτασμάτων και της αύξησης της απόδοσης στην άντληση,

1. συγχαίρει την Επιτροπή για την ιδιαίτερα εμπεριστατωμένη ανάλυση που περιέχεται στην ανά χείρας ανακοίνωση σχετικά με τον εφοδιασμό σε φυσικό άεριο και τις προοπτικές της Ευρώπης[semigr ]

2. επισημαίνει την άποψη της Επιτροπής και τα συμπεράσματα της συνόδου του Συμβουλίου της 7ης Μαΐου 1996 ότι η βιομηχανία φυσικού αερίου της Ένωσης παρουσιάζει μέχρι στιγμής ανεπίληπτο μητρώο στον τομέα της ασφάλειας του εφοδιασμού[semigr ]

3. επισημαίνει ότι η Επιτροπή θεωρεί ότι ορισμένες εθνικές πολιτικές σχετικά με την εξερεύνηση και την παραγωγή δρουν αυτή τη στιγμή ανασχετικά ως προς τις πρωτοβουλίες των παραγωγών[semigr ] για παράδειγμα, τέτοιες πολιτικές είναι οι απαιτήσεις για κρατική συμμετοχή στην εξερεύνηση και παραγωγή, η υποχρέωση για διοχέτευση του υποθαλασσίου φυσικού αερίου στην ξηρά, η χορήγηση στην εθνική επιχείρηση μεταφοράς του δικαιώματος της πρώτης άρνησης και των αποκλειστικών δικαιωμάτων σε μία περιοχή παραγωγής φυσικού αερίου[semigr ]

4. αναγνωρίζει το ζωτικό ρόλο ενός διευρωπαϊκού δικτύου εφοδιασμού με φυσικό αέριο, όσον αφορά την αύξηση της ασφάλειας του εφοδιασμού, τη δημιουργία του απαραίτητου πλαισίου εντός του οποίου θα μπορούν να ενεργούν αποτελεσματικά οι μηχανισμοί της αγοράς, καθώς και για την υιοθέτηση πρακτικών μέτρων προς την κατεύθυνση της περαιτέρω ολοκλήρωσης της ευρωπαϊκής οικονομίας, ιδίως μέσω των διαφόρων προγραμμάτων για τη σύνδεση των χωρών της Βαλτικής Θάλασσας, των μεσογειακών χωρών, του Ηνωμένου Βασιλείου και της Ιρλανδίας με το κεντρικό ηπειρωτικό δίκτυο αγωγών φυσικού αερίου[semigr ]

5. καλεί την Επιτροπή και το Συμβούλιο να προχωρήσουν σε μέτρα για τη δημιουργία μιας πραγματικής εσωτερικής αγοράς φυσικού αερίου, παράλληλα με την προσπάθεια να ενοποιηθούν τα δίκτυα και να αποκτήσουν πρόσβαση σε πολλαπλές πηγές εφοδιασμού, κάτι που θα παρέχει εγγυήσεις για την ασφάλεια του εφοδιασμού, για τις υπηρεσίες γενικού ενδιαφέροντος και για τα δικαιώματα των καταναλωτών, καθώς και ένα υψηλό επίπεδο προστασίας της μακροπρόθεσμης και μεσοπρόθεσμης έρευνας και ανάπτυξης στον τομέα[semigr ]

6. θεωρεί σημαντικό να διατηρηθεί ο ανταγωνισμός μεταξύ διαφορετικών ενεργειακών πηγών έτσι ώστε να διατηρηθεί η κατάλληλη σχέση προσφοράς και τιμών. Δεν θα πρέπει να λησμονείται η σημασία της ενέργειας ως παράγοντα της παραγωγής[semigr ] η παραίτηση από την ποικιλία ενεργειακών πηγών μπορεί να είναι πολιτικά δελεαστική, αλλά οικονομικά είναι επικίνδυνη[semigr ]

7. όσον αφορά τις ανησυχίες για ενδεχόμενη διακοπή του εφοδιασμού από τρίτες χώρες, ζητεί να εκπονηθεί μία λεπτομερέστερη ανάλυση κινδύνου πριν προταθεί οποιαδήποτε περαιτέρω δράση, όσον αφορά την ασφάλεια του εφοδιασμού, σε ευρωπαϊκό επίπεδο[semigr ]

8. πιστεύει ότι οι κίνδυνοι πολιτικού χαρακτήρα, όσον αφορά την ασφάλεια της χρηματοδότησης και του εφοδιασμού, που συνδέονται με τους υφιστάμενους και ενδεχόμενους εξωτερικούς αγωγούς εφοδιασμού που διασχίζουν μια ή περισσότερες τρίτες χώρες μεταξύ των παραγωγών φυσικού αερίου και των συνόρων της ΕΕ, απαιτούν την πραγματοποίηση ειδικών εκτιμήσεων εκ μέρους της Επιτροπής[semigr ]

9. ζητεί να εξετασθούν όλα τα μέτρα κοινωνικού και πολιτικού χαρακτήρα που αφορούν τις προμηθεύτριες χώρες για να εξασφαλισθούν σε μακροπρόθεσμη βάση σταθερές βάσεις που θα συνεπάγονται πλεονεκτήματα για τις χώρες αυτές[semigr ]

10. ζητεί να κυρωθεί η Συνθήκη του Ενεργειακού Χάρτη, το ταχύτερο δυνατό από όλες τις ενδιαφερόμενες χώρες[semigr ]

11. χαιρετίζει την πρόταση για μια δεύτερη Σσυνθήκη Πλαίσιο του Ευρωπαϊκού Χάρτη Ενέργειας, που θα περιλαμβάνει χώρες του Νότου και ενδεχομένως της Μέσης Ανατολής[semigr ]

12. καλεί την Επιτροπή να εντρυφήσει στην αξιολόγηση του δυναμικού και των προϋποθέσεων ανάπτυξης των κυριότερων αποθεμάτων φυσικού αερίου στις ευρωπαϊκές περιοχές της Αρκτικής,στο πλαίσιο των εκτιμήσεών της για το μακροπρόθεσμο εφοδιασμό της Ευρώπης[semigr ]

13. θεωρεί ότι δεν έχει δοθεί η απαραίτητη βαρύτητα στον παράγοντα της ανταγωνιστικής ζήτησης φυσικού αερίου από άλλες περιοχές του κόσμου, και ιδιαίτερα από την Ιαπωνία, την Κίνα και τις γοργά αναπτυσσόμενες οικονομίες της Νοτιοανατολικής Ασίας[semigr ]

14. πιστεύει ότι η Επιτροπή δεν έχει λάβει επαρκώς υπόψη το γεγονός ότι λόγω των πολλών πλεονεκτημάτων του φυσικού αερίου θα γίνουν ανεπαρκείς επενδύσεις σε άλλες μορφές ενέργειας, ιδίως στις ανανεώσιμες πηγές ενέργειας, με αποτέλεσμα την υπερβολική εξάρτηση από εισαγωγές σε μεσοπρόθεσμη και μακροπρόθεσμη βάση[semigr ]

15. φρονεί ότι η Επιτροπή ενδέχεται να μην έχει αναγνωρίσει ότι τα πλεονεκτήματα ενεργειακής απόδοσης της παραγωγής ενέργειας με αεριοστροβίλους συνδυασμένου κύκλου ενδέχεται να αντισταθμίσουν και με το παραπάνω την ευελιξία που προσφέρει η μεικτή παραγωγή και έτσι θα μειώσουν τις δυνατότητες για διαλειτουργικότητα, κάτι το οποίο θα έχει συνέπειες στην ασφάλεια του εφοδιασμού[semigr ]

16. καλεί την Επιτροπή να στηρίξει την έρευνα στους εξής τομείς:

- υβριδικά συστήματα για ενεργειακή απόδοση και εξοικονόμηση ενεργείας με χρήση φυσικού αερίου και ανανεώσιμων μορφών ενέργειας, όπως η ηλιακή ενέργεια, στις θερμότερες χώρες[semigr ]

- σχέδια για την αξιοποίηση των λεγόμενων συναφών αερίων της παραγωγής πετρελαίου, τα οποία αυτή τη στιγμή καίγονται ως απόβλητα[semigr ] πρόκειται για μια βιώσιμη πρόταση[semigr ]

- συστήματα συνδυασμένης παραγωγής που μπορούν να επιτύχουν ακόμη μεγαλύτερα επίπεδα απόδοσης από μονάδες παραγωγής με αεριοστροβίλους συνδυασμένου κύκλου (CCGT)[semigr ]

- σχέδια συνεργασίας με στόχο τη μείωση της διαρροής από τους αγωγούς φυσικού αερίου σε τρίτες χώρες όπου οι απώλειες είναι σημαντικές -και το άκαυστο φυσικό αέριο έχει τις επιζήμιες συνέπειες του φαινομένου του θερμοκηπίου, καθώς και τεχνολογία για εκ του μακρόθεν παρακολούθηση και έλεγχο της διάβρωσης των κυρίων αγωγών μεγάλων αποστάσεων μέσω ακατοίκητων περιοχών σε τρίτες χώρες, ως μέτρο πρόληψης των διαρροών και της φθοράς των αγωγών φυσικού αερίου[semigr ]

- μεγαλύτερη αποδοτικότητα κατά τη διαδικασία υγροποίησης του φυσικού αερίου και μείωση των απωλειών κατά τη μεταφορά υγροποιημένου φυσικού αερίου[semigr ]

17. καλεί την Επιτροπή και τη βιομηχανία να λάβουν υπόψη τους και να στηρίξουν, όπου αυτό αρμόζει, προγράμματα για τεχνολογίες αεριοποίησης, που μπορούν να προσαρμοστούν σε πρώτες ύλες που αφθονούν στην Κοινότητα, και να διαφοροποιήσουν τόσο την εξάρτηση του εφοδιασμού, όσο και την πρόσβαση σε εναλλακτικά αέρια καύσιμα. Ιδιαίτερη προσοχή πρέπει να δοθεί στο δυναμικό των μονάδων παραγωγής ενέργειας με ολοκληρωμένη αεριοποίηση συνδυασμένου κύκλου (IGCC) όπως έχει καταδειχθεί στη μονάδα που κατασκευάσθηκε πρόσφατα στο Demkolec στις Κάτω Χώρες, και η ευρύτερη εφαρμογή της τεχνολογίας αυτής στους τομείς της χημικής σύνθεσης και της εξάλειψης των καταλοίπων των διυλιστηρίων[semigr ]

18. ζητεί από την Επιτροπή να εξετάσει στην έκθεσή της προς το Ευρωπαϊκό Κοινοβούλιο και το Συμβούλιο, η οποία θα υποβληθεί το έτος 2002, εάν θα πρέπει να εγκριθούν από την Ευρωπαϊκή Ένωση μέτρα σχετικά με την επιλογή μεταξύ διαφορετικών πηγών ενέργειας, ιδιαιτέρως των εναλλακτικών, τα οποία επηρεάζουν τη γενική διάρθρωση του ενεργειακού εφοδιασμού[semigr ]

19. θεωρεί ότι, όσον αφορά τον εφοδιασμό με φυσικό αέριο, πρέπει να αντληθούν διδάγματα από την πετρελαϊκή κρίση της δεκαετίας του 1970[semigr ] πιστεύει ιδιαίτερα ότι οι δυνάμεις της αγοράς θα λειτουργήσουν αντισταθμιστικά, τόσο βραχυπρόθεσμα όσο και περισσότερο μακροπρόθεσμα, ώστε να επιφέρουν προσαρμογές στην ζήτηση και στην προσφορά μέσω του μηχανισμού των τιμών και να αποκαταστήσουν την ισορροπία, σε περίπτωση που υπάρξει μείωση της προσφοράς[semigr ]

20. συνιστά στην Ευρωπαϊκή Ένωση να καταστήσει σαφές, μέσω διεθνών συμφωνιών με τις προμηθεύτριες χώρες, ότι ο σεβασμός των συμβάσεων προμήθειας είναι πολιτικά και οικονομικά συνετός και ότι οποιαδήποτε παραβίασή τους θα επιφέρει κυρώσεις[semigr ]

21. ζητεί από την Επιτροπή να εξετάσει εάν οι πτυχές μακροπρόθεσης ασφάλειας του εφοδιασμού σε φυσικό αέριο πρέπει να ληφθούν υπόψη, όσον αφορά τους πόρους χρηματοδότησης που προορίζονται για τα σχέδια φυσικού αερίου που εντάσσονται στα διευρωπαϊκά δίκτυα ενέργειας.

22. καλεί την Επιτροπή, τις οργανώσεις καταναλωτών που σχετίζονται με τα νοσοκομεία και τον οικιακό τομέα, καθώς και την βιομηχανία, να διατηρήσουν στενές επαφές και σύνδεση, ιδιαίτερα όσον αφορά την εξέταση κατευθυντήριων γραμμών για καταστάσεις έκτακτης ανάγκης[semigr ]

23. λαμβάνει υπό σημείωση την άποψη που εκφράζεται στη μελέτη του ΙΕΑ σχετικά με την ασφάλεια του εφοδιασμού σε φυσικό αέριο, σύμφωνα με την οποία τα περιθώρια συντονισμένης διεθνούς δράσης για τη βελτίωση της ασφάλειας είναι πολύ μικρά, η διαχείριση του κινδύνου θεωρείται κεντρικής σημασίας για τον κλάδο του φυσικού αερίου και ιδιαίτερα ως ένα ζήτημα που αφορά τους προμηθευτές και τους πελάτες τους, οι δε μηχανισμοί της αγοράς θεωρούνται, όποτε αυτό είναι δυνατό, ως η κατ' εξοχήν βάση για τη λήψη αποφάσεων στον τομέα του εφοδιασμού, με την επιφύλαξη προβλημάτων ασφαλείας με τη στενή έννοια και λαμβάνοντας υπόψη τα συμφέροντα των μικρών καταναλωτών, δύο τομείς όπου η ρύθμιση ενδέχεται να έχει να διαδραματίσει κάποιο ρόλο.

24. πιστεύει ότι η ΕΕ και τα κράτη μέλη πρέπει να συνειδητοποιήσουν τους κινδύνους που συνδέονται με την υπερβολική εξάρτηση από οποιαδήποτε μορφή ενέργειας και συνιστά το 25% του συνολικού εφοδιασμού σε ενέργεια να αποτελεί το όριο το οποίο θα πρέπει να οδηγεί σε επανεξέταση εκ μέρους της Επιτροπής[semigr ]

25. προτείνει στην Επιτροπή:

- να εμβαθύνει την ανάλυση για το ρόλο της Ευρωπαϊκής Ένωσης, των κρατών μελών και των αγοραστών και πωλητών φυσικού αερίου όσον αφορά τη διασφάλιση του εφοδιασμού σε φυσικό αέριο και τη χρηματοδότηση του κόστους της διασφάλισης και

- να συγκρίνει την αποτελεσματικότητα και το κόστος των εναλλακτικών τρόπων διασφάλισης των παραδόσεων φυσικού αερίου στην Ευρώπη[semigr ]

26 εγκρίνει τα συμπεράσματα που υπέβαλε η Επιτροπή στο Συμβούλιο[semigr ]

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.